**Érettségi tájékoztató vizsgázóknak 2021/2022. tanév**

**május - június**

**Írásbeli érettségi vizsgák (középszint):**

május 2. 9,00-13,00 magyar nyelv és irodalom (90+150 perc)

május 3. 9,00-12,00 matematika (45+135 perc)

május 4. 9,00-12,00 történelem (180 perc)

május 5. 9,00-12,15 angol nyelv (60+30 15 perc szünet 30+60 perc)

május 6. 9,00-12,15 német nyelv (60+30 15 perc szünet 30+60 perc)

május 10. 9,00-11,00 kémia (120 perc)

május 10. 14,00-16,00 földrajz (120 perc)

május 12. 8,00-10,00 biológia (120 perc)

május 13. 8,00-11,00 informatika (180 perc)

május 17. 8,00- 10,00 fizika (120 perc)

május 17. 14,00-17,00 vizuális kultúra (180 perc)

május 19. 8,00- 11,15 spanyol nyelv (60+30 15 perc szünet 30+60 perc)

**Szóbeli érettségi vizsgák (középszint):** 2022**.** június 13-24.

Mind az írásbeli, mind a szóbeli vizsgákra a diákok öltözéke az alkalomhoz illő ruházatot kíván.

A személyi igazolványt minden érettségiző diáknak magával kell hoznia az írásbeli és a szóbeli érettségire is a személyazonosság igazolására. Az írásbeli és a szóbeli vizsga előtt fél órával, tehát 7,30 vagy 8,30 órakor, illetve 13,30 órakor az iskolában kell tartózkodnia.

A szóbeli érettségi első napján minden tanulónak alkalomhoz illő öltözékben meg kell jelennie a nyitó értekezleten, amelyen az osztályfőnök és az elnök ismerteti, hogy ki melyik nap vizsgázik.

**Az írásbeli dolgozat megtekintése (középszint):**

**Székhely:**

2022. június 2. titkárság 9,00-17,00 óra (Kérem mindenkitől az időpont pontos betartását! )

**Tagintézményeinkben** a telephelyi koordinátornál lehet a dolgozatokat megtekinteni a

székhellyel megegyező időpontban.

Az írásbeli dolgozatok megoldására adott szaktanári értékelésre vonatkozó esetleges észrevételeit a tanuló írásban a megtekintést követő első munkanap végéig – 15,00 óráig – adhatja be az iskola igazgatójának, az erre a célra alkalmazandó iskolai jegyzőkönyvön. Az írásbeli vizsgadolgozatoknak azt a részét, amelyre észrevételt kíván tenni, 50 Ft/oldal térítési díj ellenében fénymásoltathatja.

Minden diák csak a saját dolgozatát tekintheti meg.

**Írásbeli érettségi vizsga (középszint)**

Az írásbeli vizsga kezdete előtt, az iskola igazgatója tájékoztatja a diákokat arról, hogy az írásbeli érettségi dolgozatokat ki, melyik teremben fogja megírni.

Az adott tanteremben mindig a felügyelő tanár alakítja ki az ülésrendet.

Miután a diákok helyet foglaltak, személyi igazolványukat kiteszik a pad szélére, táskájukat a tanterem elkülönített részére, mobiltelefonjukat a tanári asztalra kikapcsolt állapotban.

A diáknál csak toll (ne kifogyás előtt álló tollat hozzon el), személyi igazolvány, zsebkendő, valamint étel és ital maradhat.

A felügyelő tanár tájékoztatja a vizsgázókat, majd kiosztja a feladatlapokat, borítékokat. A feladatlap kézhezvétele előtt a vizsgázó a borítékra ráírja a vizsga tárgyát, szintjét, a saját nevét és a dátumot.

A feladatlap minden oldalára felírja a nevét, osztályát.

Ha a vizsgázó észreveszi, hogy a feladatlap hibás, ezt azonnal jeleznie kell a felügyelő tanárnak, az intézmény új feladatlapot biztosít.

A késve érkező diák már nem mehet be a vizsgaterembe, nem kezdheti meg az adott írásbeli vizsgát. A késve érkező diákról a felügyelő tanár haladéktalanul értesíti az intézmény igazgatóját.

Az írásbeli vizsga alatt a helyiséget csak indokolt esetben lehet elhagyni, egyszerre csak egy vizsgázónak. Amennyiben a vizsgázó termet engedéllyel elhagyhatja, ki kell vinnie a felügyelő tanárnak a feladatlapját, aki rögzíti a távozás tényét a feladatlapon.

A vizsga végén a vizsgázónak ellenőriznie kell, hogy ráírta-e minden oldalra a nevét, a dolgozat elejére a tisztázati és piszkozati oldalak számát, kihúzta-e a dolgozaton az üresen maradt részeket, a piszkozatot is áthúzta-e. A piszkozati lapra rá kell írni a vizsgázó nevét, a vizsga dátumát, megnevezését és szintjét. Legvégül leadja dolgozatát a felügyelő tanárnak, aki ellenőrzi, hogy a vizsgázó ráírta-e a dolgozatra a tisztázati és piszkozati lapok darabszámát, valamint kihúzta-e a feladatlapon az üres részeket. Mindezek elvégzése után a vizsgázó aláírja a vizsgajegyzőkönyvet.

Az írásbeli érettségi vizsga feladatsorai, megoldási kulcsai letölthetők az OH honlapjáról a vizsgát követő napon (oh.gov.hu honlapon a közoktatás menüpontban az érettségit kell választani).

Ha egyszerre többen készültek el a dolgozatukkal, egyesével mennek a felügyelőtanárhoz, a többi tanuló a helyén vár.

**A középszintű írásbeli érettségi vizsgán használható segédeszköz(ök), amelyeket a vizsgázónak kell magával hoznia**

* magyar nyelv és irodalom – 0 –
* matematika - függvénytáblázat (egyidejűleg akár többféle is),

szöveges adatok tárolására és megjelenítésére nem

alkalmas zsebszámológép, körző, vonalzó, szögmérő

* történelem - Történelmi atlasz középiskolásoknak

FI-504010903 (1. kiadás, 2015) ISBN 978-963-682-880-6

FI-504010903/1 (1. átdolgozott kiadás, 2016) ISBN 978-

963-436-002-5

FI-504010903/2 (1. kiadás, 2017) ISBN 978-963-436-159-6

* angol nyelv - nyomtatott szótár (csak a IV. részhez)
* német nyelv - nyomtatott szótár (csak a IV. részhez)

- spanyol nyelv - nyomtatott szótár (csak a IV. részhez)

- biológia - szöveges adatok tárolására és megjelenítésére nem

alkalmas zsebszámológép

- földrajz - I. feladatlap megoldásához nem használható

segédeszköz.

II. feladatlap megoldásához használható segédeszközök

Középiskolai földrajzi atlasz

Szöveges adtok tárolására és megjelenítésére nem

alkalmas zsebszámológép, körző, vonalzó

- informatika - vonalzó

- kémia - függvénytáblázat periódusos rendszerrel, zsebszámológép

/szöveges adatok tárolására és megjelenítésére nem

alkalmas zsebszámológép

* fizika - függvénytáblázat periódusos rendszerrel, zsebszámológép

/szöveges adatok tárolására és megjelenítésére nem

alkalmas zsebszámológép

Helyesírási tanácsadó szótárt a magyar nyelv és irodalom és történelem tantárgyak írásbeli érettségi vizsgához az iskola biztosít.

Az írásbeli vizsgán nem megengedett segédeszköz használata az érettségi vizsga felfüggesztését vonja maga után.

A segédeszközöket a diákok a vizsga alatt egymás között nem cserélgethetik, egymásnak nem adhatják oda.

Az írásbeli vizsgán használandó (történelmi és földrajzi atlaszban, szótárban, valamint a függvénytáblában) segédeszközökben nem lehet semmiféle kézzel írott szöveg, ábra, táblázat.

**Szóbeli érettségi vizsga (középszint)**

A szóbeli érettségi vizsga az előre beosztott vizsgarend szerint zajlik. A felkészülési idő minden tantárgynál 30 perc, kivéve az idegen nyelv, ahol nincs felkészülési idő.

A szóbeli feleletek maximális időtartama 15 perc.

Ha a diák kihúzta a tételt, addig nem hagyhatja el a termet semmiféle okból, amíg le nem felelt az adott tantárgyból. Ha ezek után – tehát 2 felelet között, tételhúzás előtt – engedélyt kap a terem elhagyására, akkor ezt csak vizsgáztató tanár kíséretében teheti meg.

Az érettségi vizsgabizottság döntése vagy a döntés elmulasztása ellen a vizsgázó 3 munkanapon belül fellebbezhet.

**Vizsgadíj összege:**

***Középszintű:***(befizetés az iskola számlájára történik)

Intézményünkkel tanulói jogviszonnyal nem rendelkező jelentkező esetén: 30.000,- Ft/vizsgatárgy

***Emelt szintű:***

Emelt szintű vizsgajelentkezés esetén a vizsga díját minden esetben az Oktatási Hivatal számára kell befizetni.

A vizsgadíj befizetése történhet:

* a kormányhivatalokban beszerezhető utalványon;
* banki átutalással az alábbiak szerint: Jogosult neve: Oktatási Hivatal, számlaszám:

Magyar Államkincstár 10032000-00282637-00000000.

A vizsga díja 50.000,- Ft/vizsgatárgy

Intézményünkkel tanulói jogviszonyban álló jelentkezők adminisztrációs díja: 50.000,- Ft

(10.000,- Ft/tantárgy)

Dunaújváros, 2022. február 1.